craciuncg/RoMedQA_v1 huggingface dataset:
Mielina:
1. se așează concentric la nivelul dendritelor
2. produce teaca Schwann
3. secretă teaca Henle
4. are rol de izolator electric
5. niciun răspuns corect
Răspuns corect: 4
Nervii cranieni cu funcție senzitivă și motorie:
1. V, VII, IX, X
2. III, V, X
3. III, V, VII, IX
4. VII, X, XII
5. niciun răspuns corect
Răspuns corect: 1
În cadrul unei intervenții chirurgicale pentru o tumoră a glandei pituitare, neurochirurgul pătrunde prin fosele nazale și sinusul...:
1. maxilar
2. frontal
3. etmoidal
4. sfenoidal
5. niciun răspuns corect
Răspuns corect: 4
Tubul digestiv asigură aportul continuu de apă, electroliți și substanțe nutritive 
necesare organismului prin următoarele procese, cu o excepție:
1. absorbția produșilor de digestie, a apei și electroliților
2. digestia alimentelor
3. secreția sucurilor digestive
4. deplasarea alimentelor
5. masticație
Răspuns corect: 5
Alegeți varianta CORECTĂ:
1. capătul polarizat al fosfolipidelor membranare este hidrofob
2. capetele polarizate ale fosfolipidelor membranare nu intră în contact cu apa din interiorul și exteriorul celulei
3. colesterolul din structura membranei celulare crește fluiditatea acesteia
4. glicolipidele și glicoproteinele au rol în remodelarea celulară
5. proteinele transmembranare sunt implicate în procesul de transport al moleculelor organice și servesc drept canale
Răspuns corect: 5
Referitor la componentele arcului reflex este adevărat că:
1. interneuronul este de fapt dendrita, corpul celular sau axonul unui neuron eferent
2. efectorul produce acțiunea reflexă
3. neuronul senzitiv este sensibil la modificări interne și externe
4. neuronul motor transmite impulsurile nervoase spre creier sau măduva spinării
5. niciun răspuns corect
Răspuns corect: 2
Canalul ejaculator rezultă din unirea:
1. canalului epididimar cu uretra
2. uretrei cu canalul veziculei seminale
3. canalului deferent cu canalul veziculei seminale
4. canalelor eferente
5. canalului deferent cu uretra
Răspuns corect: 3
Secrețiile intestinului subțire nu conțin:
1. maltaza
2. lactaza
3. peptidaza
4. mucus
5. vitamina K
Răspuns corect: 5
Concentrația moleculei X este de 100 mg/dl în următoarele structuri: arteriola aferentă, tubul contort proximal și ureter. Referitor la molecula X este adevărat că:
1. nu este sigur că toată cantitatea din sânge ajunge în filtratul glomerular având în vedere că este posibil să fie secretată la nivelul tubului contort proximal
2. având în vedere că, concentrația urinară și sanguină sunt egale, este sigur că nu există reabsorbție tubulară pentru această moleculă
3. se filtrează în totalitate în capsula glomerulară
4. având în vedere că, concentrația urinară și sanguină sunt egale, este sigur că nu există secreție tubulară pentru această moleculă
5. niciun răspuns corect
Răspuns corect: 3
Avem următoarea secvență de ADN: GATACCTAC:
1. în transcripție enzima cheie este adn polimeraza
2. în secvența de ARNm vom avea următorul lanț de nucleotide: CUAUGGAUG
3. bazele azotate ale lanțului de nucleotide complementar secvenței de ADN date sunt menținute împreună prin legături puternice de hidrogen
4. secvența dată conține 3 anticodoni
5. niciun răspuns corect
Răspuns corect: 2
Selectați afirmațiile adevărate, cu excepția:
1. în ventriculul III se află LCR
2. tractul cuprinde un grup de fibre nervoase înconjurate de țesut conjunctiv care leagă părți din SNC
3. receptorul vizual este tonic
4. lateral de bulbul olfactiv se află șanțurile orbitare
5. simpaticul inhibă secreția glandelor mucoase pulmonare
Răspuns corect: 2
Identificați asocierea corectă între vitamine și necesarul lor zilnic pentru un adolescent:
1. vitamina D - 0,1 g
2. piridoxina - 1,8 mg
3. vitamina C - 1,5 mg
4. cobalamina - 5 g
5. tocoferol - 0,0025 g
Răspuns corect: 2
Tubul digestiv:
1. glanda salivară parotidă se deschide prin duct opus de primul molar
2. vegetațiile adenoide se află în pereții faringelui
3. celulele parietale din mucoasa gastrică secretă mucus
4. palatul osos se află posterior
5. niciun răspuns corect
Răspuns corect: 2
Despre ganglionii limfatici NU se poate afirma că:
1. prezintă vase aferente
2. prezintă o zonă medulară și o zonă corticală
3. au rol în imunitate
4. se pot descrie ganglioni limfatici latero-cervicali
5. sunt prezenți pe traseul vaselor sanguine
Răspuns corect: 5
Următoarea afirmație este adevărată:
1. senzația pentru gustul amar se percepe la vârful limbii
2. mugurii gustativi sunt situați la nivelul papilelor gustative circumvalate, foliate și filiforme
3. la polul bazal al celulelor gustative sosesc terminații nervoase ale nervilor facial, hipoglos și vag
4. există 5 senzații gustative primare
5. senzația pentru gustul amar se percepe la baza limbii
Răspuns corect: 5
Despre tractul nervos hipotalamo-hipofizar putem afirma:
1. se capilarizează la nivelul neurohipofizei
2. transportă hormoni implicați în melanogeneză
3. conține prelungiri neuronale celulifuge
4. transportă un hormon care stimulează secreția corpului galben
5. este format din capilare
Răspuns corect: 3
Câți dinți premolari prezintă dentiția adultă:
1. 2
2. 6
3. 4
4. 10
5. 8
Răspuns corect: 5
În dinamica procesului de coagulare nu are loc:
1. desfacerea monomerilor de fibrină, din fibrinogen
2. formarea trombinei în faza a II-a
3. fixarea ionilor de Ca2+ la rețeaua de fibrină
4. transformarea protrombinei în trombină
5. formarea tromboplastinei în faza I
Răspuns corect: 3
Insulina stimulează următoarele procese ale metabolismului glucidic:
1. glicogenogeneza în ficat
2. lipogeneza
3. gluconeogeneza în ficat
4. anabolismul proteic
5. glicogenoliza hepatică
Răspuns corect: 1
Următoarele reflexe nu se închid în trunchiul cerebral:
1. reflexele vasodilatatoare și vasoconstrictoare
2. reflexul masticator și reflexul de deglutiție
3. reflexul salivator și reflexul de clipire
4. reflexele nociceptive și reflexul de mers
5. niciun răspuns corect
Răspuns corect: 4
În procesul de coagulare intervin:
1. aderarea trombocitară
2. metamorfoza vâscoasă
3. ionii de Fe2+
4. monomerii de fibrină care se polimerizează spontan în 1-2 s
5. niciun răspuns corect
Răspuns corect: 4
Asociați următoarele organite celulare cu rolul lor:
1. Reticulul endoplasmic rugos; B. Aparatul Golgi; C. Lizozomii; D. Mitocondria; E. Reticulul
endoplasmic neted;

1. degradează molecule de glucide, lipide, proteine; 2. servește la nevoile energetice ale celulei; 3.
procese de digestie celulară; 4. sinteză de proteine; 5. sinteză de lipide și depozitarea calciului
1. 1D
2. 4E
3. 3B
4. 2C
5. 5A
Răspuns corect: 1
Despre trunchiul cerebral este corectă afirmația:
1. conține originea reală a componentei motorii somatice pentru 9 perechi de nervi cranieni
2. mezencefalul este legat de cerebel prin pedunculii cerebrali
3. în șanțul ponto-mezencefalic se află originea aparentă a perechii VII de nervi cranieni
4. fața posterioară nu prezintă origini aparente pentru nervii cranieni
5. în nucleul solitar au originea fibrele gustative ale nervului facial
Răspuns corect: 1
Alegeți varianta falsă:
1. metatalamusul reprezintă releu al sensibilității vizuale și auditive
2. epitalamusul include epifiza
3. talamusul reprezintă stație de releu pentru toate sensibilitățile
4. hipotalamusul intervine în procesul de termoreglare
5. talamusul nu este releu al sensibilității vizuale
Răspuns corect: 3
Care dintre afirmațiile de mai jos referitoare la sistemul nervos vegetativ este corectă?
1. ganglionii latero-vertebrali se află pe calea eferentă a arcului reflex vegetativ simpatic
2. componenta simpatică activează organismul pentru luptă și apărare, prin eliberarea din fibrele postganglionare exclusiv a acetilcolinei
3. calea eferentă este identică cu cea a reflexului somatic
4. neuronul viscero-eferent are originea în ganglionii spinali
5. axonul neuronului vegetativ preganglionar nu are teacă de mielină
Răspuns corect: 1
Despre activitatea cardiacă este adevărată următoarea afirmație:
1. valvele atrio-ventriculare (mitrală și bicuspidă) se închid în timpul diastolei ventriculare
2. activitatea vagală scade frecvența cardiacă
3. debitul cardiac scade în caz de febră
4. debitul cardiac reprezintă volumul de sânge pompat de un ventricul la fiecare bătaie
5. valvele sigmoide (aortică și pulmonară) se deschid în timpul diastolei ventriculare, permițând expulzia sângelui în artere
Răspuns corect: 2
Testosteronul este:
1. produs în cantități mari până la pubertate
2. produs de celulele interstițiale testiculare
3. secretat de celulele sustentaculare testiculare
4. stimulat de FSH
5. niciun răspuns corect
Răspuns corect: 2
Următoarele afirmații sunt adevărate:
1. bătăile inimii devin detectabile în luna a IV-a
2. în luna a VII-a pielea fătului se netezește
3. în luna a VI-a fătul deschide ochii
4. parturiția are loc la 270 de zile de la fecundare
5. niciun răspuns corect
Răspuns corect: 2
Care dintre următoarele afirmații este corectă:
1. axul sagital este axul lungimii corpului
2. cvadricepsul este situat în planul superficial al gambei
3. laringele este situat cranial față de trahee
4. cerebelul este situat ventral de puntea lui Varolio
5. planul sagital trece prin axul longitudinal și cel frontal
Răspuns corect: 3
Neuronii de asociație (interneuronii) pot fi localizați:
1. numai în sistemul nervos central
2. numai în zonele corticale de asociație
3. în ganglionii spinali
4. în ganglionii de pe traseul nervilor cranieni
5. în ganglionii vegetativi intramurali
Răspuns corect: 1
Capacitatea de transport a oxigenului în sânge poate fi crescută prin:
1. creșterea concentrației de monoxid de carbon
2. administrarea de eritropoetină
3. blocarea anhidrazei carbonice
4. creșterea numărului de grupări hem din structura hemoglobinei
5. niciun răspuns corect
Răspuns corect: 2
Alegeți varianta CORECTĂ:
1. calea sistemului extrapiramidal are originea în etajele corticale și subcorticale controlând motilitatea voluntară automată și semiautomată
2. nervii cranieni au o dispoziție metamerică și prezintă două rădăcini (dorsală și ventrală)
3. reflexele nociceptive constau în retragerea unui membru ca răspuns la stimularea dureroasă a acestuia; acesta sunt reflexele miotatice
4. prin lovirea tendonului lui Ahile al tricepsului sural se produce contracția sa și extensia labei piciorului
5. originea aparentă a perechii XII de nervi cranieni se găsește în șanțul retroolivar
Răspuns corect: 4
Următoarele afirmații privind vasopresina sunt corecte, cu o excepție:
1. hiposecreția sa determină pierderi mari de apă prin urină
2. reduce volumul și concentrarea urinei
3. crește absorbția facultativă a apei la nivelul tubilor distali și colectori ai nefronului
4. reduce secrețiile tuturor glandelor endocrine
5. este eliberată în circulație de către neurohipofiză
Răspuns corect: 4
Alegeți varianta CORECTĂ privind legile Pflüger:
1. în cazul legii simetriei se utilizează acid sulfuric în concentrație de 0,7%
2. în cazul legii unilatelarității se constată flectarea puternică a membrului stimulat concomitent cu flectarea membrului de partea opusă
3. se demonstrează pe o broască spinalizată
4. în cazul legii localizării se utilizează o hârtie de filtru îmbibată cu acid sulfuric 1% și se obțin contracții ale tuturor extremităților
5. în locul acidului sulfuric se poate utiliza curentul electric continuu
Răspuns corect: 1
Despre potențialul membranar de repaus este adevărată afirmația:
1. este un răspuns de tip ”tot sau nimic”
2. depinde de permeabilitatea membranei pentru diferitele tipuri de ioni
3. se datorează creșterii permeabilității membranei pentru Na+
4. este proporțional cu numărul de particule dizolvate în soluție
5. se datorează ieșirii K+ din celulă
Răspuns corect: 2
Trunchiul celiac nu asigură vascularizația:
1. stomacului
2. ficatului
3. pancreasului
4. splinei
5. rinichiului
Răspuns corect: 5
În cursul unor eforturi fizice intense, volumul-bătaie al fiecărui ventricul poate crește până la:
1. 550 mL
2. 150 mL
3. 70 mL
4. 50 mL
5. 450 mL
Răspuns corect: 2
Despre strabism este adevărat că:
1. poate fi cauzat de lezarea unui nerv cu originea aparentă între bulbul rahidian și punte
2. poate fi cauzat de nervul cu originea aparentă între mezencefal și punte
3. poate fi corectat cu lentile torice
4. persoanele cu această boală nu pot distinge două puncte apropiate
5. niciun răspuns corect
Răspuns corect: 1
Catecolaminele produc:
1. bronhoconstricție
2. hipoglicemie
3. bradicardie
4. inhibarea majorității secrețiilor digestive
5. inhibarea sistemului reticulat activator ascendent
Răspuns corect: 4
În formarea limfocitelor NU este implicat/implicată:
1. măduva hematogenă
2. ganglionul limfatic
3. timusul
4. splina
5. canalul toracic
Răspuns corect: 5
Identificați afirmația falsă:
1. viscerocraniul este format din șase oase pereche și două oase nepereche
2. orificiile de conjugare rezultă prin suprapunerea pediculilor vertebrali
3. osul coxal provine din sudarea a trei oase: ilion, ischion, pubis
4. neurocraniul este alcătuit din două oase nepereche și din patru oase pereche
5. osul sacru este un os median, nepereche, de formă triunghiulară, cu baza în sus, ce se unește la vârf cu coccisul și la bază cu a cincea vertebră lombară
Răspuns corect: 4
Care din următoarele substanțe se pot combina cu hemoglobina:
1. monoxidul de carbon, legându-se puternic
2. oxigenul, formând carbaminohemoglobina
3. dioxidul de carbon, în cantitate mare
4. dioxidul de carbon, formând oxihemoglobina
5. oxigenul, legându-se puternic
Răspuns corect: 1
Alegeți afirmația corectă:
1. un oligodendrocit produce teaca de mielină pentru un singur axon din sistemul nervos central
2. teaca Henle oferă permeabilitate și rezistență axonilor din sistemul nervos central
3. o celulă Schwann produce mielină pentru mai mulți axoni din sistemul nervos central
4. teaca de mielină se dispune în jurul tecii Schwann la nivelul axonilor din sistemul nervos central
5. toate afirmațiile de mai sus sunt false
Răspuns corect: 5
Precizați afirmația FALSĂ:
1. vaginul este un conduct musculo-conjunctiv lung de 7-9 cm
2. lobulii testiculari sunt în număr de 250-300 pentru fiecare testicul
3. după eliminarea ovocitului, foliculul ovarian matur se transformă în corp galben, secretând progesteron și estrogeni
4. testiculul este învelit la suprafață de o membrană conjunctivă de culoare albă-sidefie, rezistentă și extensibilă, ținând în tensiune parenchimul testicular
5. vascularizația penisului este asigurată de ramuri din artera rușinoasă internă
Răspuns corect: 4
Din punct de vedere structural următoarele afirmații sunt adevărate:
1. valva semilunară este ancorată de mușchii papilari prin cordaje tendinoase
2. inima este un organ ce îndeplinește rolul de pompă în sistemul cardiovascular
3. fibrele musculare de tip cardiac și cele scheletice sunt dispuse ramificat
4. tunica medie a arterelor este alcătuită din fibre musculare netede si fibre elastice aparținând țesutului conjunctiv
5. niciun răspuns corect
Răspuns corect: 4
Despre joncțiunile celulare este adevărat:
1. cele strânse se dispun de jur împrejurul celulelor, legându-le strâns
2. joncțiunile de tip gap se mai numesc joncțiuni aderențiale
3. cele strânse au nevoie de desmozomi pentru a lega celulele de jur împrejur
4. toate joncțiunile au un spațiu intercelular de minim 24 nm
5. niciun răspuns corect
Răspuns corect: 1
Zgomotul II cardiac are următoarele caracteristici:
1. este mai lung decât zgomotul I
2. este mai scurt decât zgomotul I
3. este produs de sistola ventriculară
4. este produs de închiderea valvelor atrio-ventriculare
5. niciun răspuns corect
Răspuns corect: 2
Următoarele afirmații sunt adevărate:
1. bazele azotate purinice sunt considerate baze tari
2. tăria unui acid se stabilește pe baza numărului de protoni absorbiți
3. saliva are un pH ușor alcalin, față de apa pură
4. pH-ul sucului gastric este de 5 ori mai mic decât cel al apei pure
5. niciun răspuns corect
Răspuns corect: 4
Plachetele sanguine:
1. sunt celule care prezintă toate componentele caracteristice (membrană, citoplasmă și nucleu), esențiale în procesul de coagulare
2. numărul lor este de aproximativ 30.000 pe milimetru cub de sânge
3. nu pot sintetiza proteine
4. derivă din măduva diafizară
5. niciun răspuns corect
Răspuns corect: 3
Ramurile viscerale ale aortei descendente abdominale sunt următoarele, cu excepția:
1. artera mezenterică inferioară
2. arterele esofagiene
3. artera mezenterică superioară
4. arterele renale
5. trunchiul celiac
Răspuns corect: 2
În cazul lezării unui vas de sânge de un factor extern, pot fi întâlnite următoarele procese:
1. aderarea hematiilor la nivelul leziunii
2. scade activitatea PTH
3. eliberarea magneziului de la nivelul ficatului
4. activarea protrombinei
5. niciun răspuns corect
Răspuns corect: 4
Care dintre următorii receptori nu se găsesc în derm?
1. corpusculii Krause
2. corpusculii Golgi-Mazzoni
3. corpusculii Ruffini
4. corpusculii Pacini
5. corpusculii Meissner
Răspuns corect: 2
Referitor la derm poate fi afirmat că:
1. stratul reticular conține glande alveolare simple
2. conține adenomerul glandei sebacee
3. comunică cu epidermul prin membrana bazilară
4. stratul papilar include fibre conjunctive cu multiple traiectorii
5. niciun răspuns corect
Răspuns corect: 1
Rolul piridoxinei este:
1. în metabolismul glucidic
2. menținerea integrității epiteliilor de acoperire
3. în vedere
4. funcționarea sistemului nervos central și periferic
5. hematopoeză
Răspuns corect: 2
Următoarele fibre au originea în diencefal:
1. fibrele strionigrice
2. fibrele corticonucleare
3. radiațiile optice
4. fibrele rubrospinale
5. niciun răspuns corect
Răspuns corect: 3
Stratul funcțional al uterului este reprezentat de:
1. zona corticală
2. endometru
3. perimetru
4. miometru
5. zona medulară
Răspuns corect: 2
Referitor la cavitățile corpului este adevărat că:
1. cavitatea pericardică este situată medial față de cavitățile pleurale
2. cavitatea pericardică este un spațiu situat între foița viscerală și cea parietală a pleurei
3. flancul drept este inferior față de hipocondrul drept și superior față de regiunea iliacă dreaptă
4. în mediastin se găsesc inima, timusul și bronhiolele
5. niciun răspuns corect
Răspuns corect: 1
Metabolismul bazal:
1. valoarea sa poate fi exprimată în funcție de greutate (40 kcal/m2/oră)
2. este diminuat de hormonii tiroidieni
3. prezintă valori medii care variază în funcție de vârstă
4. face referire la cheltuielile energetice ale unui organism necesar pentru întreținerea funcțiilor vitale și realizarea efortului fizic
5. este controlat de ADH
Răspuns corect: 3
Hipertensiunea arterială apare în:
1. acromegalie
2. mixedem
3. sindromul Cushing
4. boala Addison
5. niciun răspuns corect
Răspuns corect: 3
Dintre enunțurile următoare, alegeți motivele pentru care atriile nu se contractă simultan cu ventriculii:
1. durata unui ciclu cardiac este invers proporțională cu frecvența cardiacă
2. propagarea stimulului prin nodulul atrioventricular este întârziată
3. atriile sunt în sistolă când ventriculii sunt în diastolă
4. diastolele atrială și ventriculară se suprapun parțial
5. niciun răspuns corect
Răspuns corect: 2
Despre osul coxal al adultului este adevărată afirmația:
1. se rarefiază în hiposecreția de PTH
2. conține în interior țesut osos haversian
3. conține măduva galbenă
4. este demineralizat în excesul de calciferol
5. devine mai friabil în avitaminoza C
Răspuns corect: 5
ADH-ul:
1. produce vasodilatație
2. este produs de celulele neurohipofizei
3. secretat în cantitate insuficientă provoacă diabetul insipid
4. este un hormon steroidian
5. niciun răspuns corect
Răspuns corect: 3
Identificați efectele stimulării sistemului nervos parasimpatic:
1. scăderea secreției glandelor lacrimale
2. micșorarea pupilei prin contracția mușchilor ciliari
3. reducerea debitului urinar și al secreției de renină
4. stimularea secreției gastrice, intestinale și pancreatice
5. stimularea glicogenolizei hepatice
Răspuns corect: 4
Alegeți varianta corectă:
1. absența ADP-ului duce la stoparea degradării moleculei de glucoză
2. în timpul glicolizei se sintetizează cantități foarte mari de ATP
3. glicoliza reprezintă desfacerea moleculei de glucoză pentru a forma două molecule de acid lactic
4. la vârste tinere predomină catabolismul
5. când cantitatea de glucoză este scăzută, are loc transformarea acesteia în trigliceride
Răspuns corect: 1
Următoarele organe au rol endocrin, cu excepția:
1. vezica urinară
2. rinichiul
3. stomacul
4. pancreasul
5. duodenul
Răspuns corect: 1
Care dintre enunțurile următoare se referă la nucleul solitar din bulb?
1. conține neuronul unu pe calea unor nervi cranieni
2. axonii neuronilor săi apar în șanțul preolivar
3. este un nucleu motor
4. este în legătură cu nervul 11
5. niciun răspuns corect
Răspuns corect: 5
Despre membrul inferior sunt adevărate următoarele afirmații, cu excepția:
1. creșterea în grosime a femurului se realizează prin osificare desmală, pe seama periostului
2. rotula este un os lat ce se găsește în grosimea tendonului cvadricepsului femural
3. scheletul piciorului este format din 26 de oase
4. epifiza distală a femurului se articulează cu fața posterioară a rotulei
5. între oasele gambei și piciorului se constituie o pârghie de ordinul II
Răspuns corect: 2
Simțul mișcării în spațiu:
1. utilizează calea cordoanelor posterioare ale măduvei spinării
2. utilizează calea cordoanelor laterale ale măduvei spinării
3. are deutoneuronul în ganglionul spinal
4. utilizează calea cordoanelor anterioare ale măduvei spinării
5. nu are deutoneuronul în nucleul cuneat din bulb
Răspuns corect: 1
Despre urechea medie se pot afirma următoarele:
1. conține mușchiul scăriței cu rol în diminuarea vibrațiilor sonore puternice
2. la nivelul peretelui posterior se deschide trompa lui Eustachio prin care casa timpanului comunică cu nazofaringele
3. conține labiritul osos format din lanțul articulat de oscioare - ciocanul, nicovala și scărița
4. este o cavitate pneumatică săpată în stânca temporalului
5. timpanul formează peretele medial la nivelul căruia se găsesc ferestrele ovală și rotundă
Răspuns corect: 4
Privitor la circulația limfatică, sunt corecte afirmațiile:
1. capilarele limfatice se continuă cu venulele circulației sistemice
2. canalul toracic se deschide în trunchiul brahiocefalic
3. tunica internă a vaselor limfatice este un epiteliu simplu de acoperire
4. vasele limfatice au pereți cu structură asemănătoare arterelor
5. niciun răspuns corect
Răspuns corect: 3
Despre metabolismul bazal este fals să se afirme:
1. are o valoare de 40 kcal/m2 suprafață/oră
2. se măsoară prin calorimetrie directă și indirectă
3. crește în hipersecreția de tireostimulină
4. are o valoare de aproximativ 1200 kcal la o persoană ce are 4 litri de sânge
5. este crescut în hipersecreție de catecolamine
Răspuns corect: 2
Capacitatea reziduală funcțională are următoarele particularități:
1. este egală cu produsul dintre volumul expirator de rezervă și volumul rezidual
2. este cantitatea de aer prezentă în plămâni la sfârșitul unei inspirații normale
3. se măsoară spirometric
4. este egală cu suma dintre volumul expirator de rezervă și volumul rezidual
5. are valoare de 1500 mL
Răspuns corect: 4
Despre secreția biliară este adevărată afirmația:
1. conține metaboliți ai hemoglobinei
2. este produsă de celulele unistratificate cilindrice
3. conține colesterol-lipază
4. nu conține lecitină
5. este inhibată de glucagon
Răspuns corect: 1
Xeroftalmia este consecința avitaminozei:
1. K
2. A
3. D
4. E
5. B1
Răspuns corect: 2
Putem demonstra producerea de dextrine dacă într-o eprubetă:
1. adăugăm soluție de amidon și 1-2 picături de iod iodurat și salivă iar culoarea virează în 
albastru-violet
2. adăugăm soluție de amidon și 1-2 picături de iod iodurat și salivă iar conținutul se fierbe
3. adăugăm soluție de amidon și 1-2 picături de iod iodurat
4. culoarea devine albastră
5. dacă conținutul eprubetei devine incolor ca urmare a întreruperii hidrolizei amidonului
Răspuns corect: 1
Înălțimea undelor sonore este determinată de:
1. amplitudine
2. durata undelor
3. vibrațiile armonice
4. frecvența undelor
5. niciun răspuns nu este corect
Răspuns corect: 4
Metabolismul la nivelul pielii se referă la:
1. sinteza vitaminei D în prezența razelor infraroșii
2. sinteza calciferolului din molecule precursoare
3. absorbția vitaminelor hidrosolubile A, E și K
4. finalizarea sintezei calciferolului
5. niciun răspuns corect
Răspuns corect: 2